บาทเปิด 36.06 บาท ต่อดอลล่าร์อ่อนค่าตามภูมิภาค
เงินบาทเปิด 36.06 บาท ต่อดอลล่าร์  อ่อนค่าตามภูมิภาคหลังตัวเลขเศรษฐกิจสหรัฐหนุนดอลล์แข็ง
24 ธ.ค. 2558

เงินบาทเปิด 36.06 บาท ต่อดอลล่าร์  อ่อนค่าตามภูมิภาคหลังตัวเลขเศรษฐกิจสหรัฐหนุนดอลล์แข็ง
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 36.06 บาท/ดอลลาร์ อ่อนค่าจากช่วงปิดตลาดเย็นวานนี้ที่ระดับ 36.03/05 บาท/ดอลลาร์ เคลื่อนไหวในทิศทางเดียวกับภูมิภาค ก่อนที่จะอ่อนค่ามาอยู่ที่ระดับ 36.13 บาท/ดอลลาร์ เมื่อเวลา 08.55 น. เนื่องจากมีปัจจัยหนุนให้ดอลลาร์แข็งค่า
"เงินบาทอ่อนค่าจากเย็นวานนี้หลังมีปัจจัยหนุนให้ดอลลาร์แข็งค่า แต่ตลาดค่อนข้างบางเพราะเป็นช่วงใกล้วันหยุดเทศกาลคริสมาสต์และปีใหม่" นักบริหารเงิน กล่าว
นักบริหารเงิน ประเมินกรอบการเคลื่อนไหวของค่าเงินบาทวันนี้ไว้ระหว่าง 36.08-36.18 บาท/ดอลลาร์
"ถ้าไม่มีบิ๊กอีเวนท์อะไร วันนี้น่าจะเคลื่อนไหวในกรอบแคบๆ" นักบริหารเงิน กล่าว